text: Pressemøde uden sejrs-jubel
  27 august 2012 kl. 08.50
  Stemningen var ikke jublende, da Sønderborg mandag formiddag holdt pressemøde. Her blev gjort status over satsningen for at bliver kulturhovedstad i 2017 - som Sønderborg tabte.
  En del af satsningen bliver dog til noget - og det blev der gjort rede for. Men først skal der skaffes penge. I dag indleder politikerne budget-seminar - og her vil det afsløres, om der er råd til at gennemføre nogle af ideerne til 2017. 
  Til stede på pressemødet var borgmester Aase Nyegaard, overborgmester Simon Faber, Flensborg, bestyrelsesformand for Danfoss, Jørgen Mads Clausen, og Stefan Kleinschmidt, formand for Kultur- og Erhvervsudvalget i Sønderborg.
  Sønderborg havde lagt billet ind på at blive europæisk Kulturhovedsted i 2017 - i konkurrence med Aarhus. Og fredag blev det afgjort, at titlen går til Aarhus.
  På pressemødet gav parterne udtryk for ærgrelse - ikke mindst fordi Sønderborg har været så tæt på.
  